**N Á R O D N Á R A D A S L O V E N S K E J R E P U B L I K Y**

**VI. volebné obdobie**

**Návrh**

**ZÁKON**

z .... 2013,

**ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. sa mení a dopĺňa takto:

V § 2 písm. a) sa vypúšťa druhý bod. Doterajší tretí až siedmy bod sa označuje ako druhý až šiesty bod.

V § 2 písm. a) piaty bod znie:

„5. so špeciálnym výcvikom,4a)“.

Poznámka pod čiarou k odkazu 4a znie:

„4a) § 25 ods. 1 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov.

V § 2 písm. b) sa za slovo „človeka“ vkladajú slová „alebo spoločenské zviera alebo hospodárske zviera (ďalej len „zviera“)“.

V § 2 písm. c) sa na konci pripája čiarka a tieto slová:

„a používa sa na účel, na ktorý je určený“.

§ 2 sa dopĺňa písmenami d) a e), ktoré znejú:

„d) chovným priestorom alebo zariadením na chov je priestor, zariadenie, pozemok alebo stavba, v ktorej sa chová alebo rozmnožuje pes,

e) vodením psa je usmerňovanie pohybu a správania psa jeho držaním na vôdzke alebo povelmi alebo vykonávanie dohľadu nad psom, a to aj na prechodný čas alebo v čase voľného pohybu psa“.

Za § 2 sa vkladajú § 2a a 2b, ktoré vrátane nadpisov znejú:

# „§ 2a

**Sprísnené držanie psa**

Držať alebo vodiť nebezpečného psa môže len osoba odborne spôsobilá na ovládanie psa.

Odborná spôsobilosť na ovládanie psa sa preukazuje dokladom o absolvovaní kynologického školenia, ktorý vydá poverená osoba podľa § 2b ods. 1, osvedčením o absolvovaní kynologického školenia na ovládanie psa alebo zvláštneho psa alebo iným dokladom o odbornej spôsobilosti na ovládanie psa vydaným v inom členskom štáte Európskej únie (ďalej len „doklad o odbornej spôsobilosti“).

Ak držiteľ nebezpečného psa nie je odborne spôsobilý na ovládanie psa podľa odseku 1, je povinný dať psa do držby osobe odborne spôsobilej na ovládanie psa.

Nebezpečného psa možno chovať len v chovnom priestore alebo zariadení na chov alebo držať ho v priestore, ktorý tento pes stráži, len na základe schválenia tohto priestoru alebo zariadenia poverenou osobou podľa § 2b ods. 1.

Držiteľ psa, ktorý sa stal nebezpečným, je povinný začať kynologické školenie na získanie odbornej spôsobilosti na ovládanie psa do 30 dní odo dňa, kedy k útoku psa došlo.

Ak sa pes stane nebezpečným, vlastník chovného priestoru alebo zariadenia na chov tohto psa a priestoru stráženého týmto psom je povinný požiadať poverenú osobu podľa § 2b ods. 1 o schválenie tohto priestoru alebo zariadenia do 30 dní odo dňa, kedy k útoku psa došlo.

Držiteľ psa je povinný viditeľne označiť chovný priestor alebo zariadenie na chov psa upozornením, že ide o priestor, v ktorom sa chová pes, a priestor, ktorý je strážený psom, upozornením, že priestor je strážený psom.

**§ 2b**

**Poverená osoba**

1. Ministerstvo pôdohospodárstva a rozvoja vidieka Slovenskej republiky (ďalej len „ministerstvo“) na základe žiadosti poverí na činnosti podľa odseku 2 osobu (ďalej len „poverená osoba“), ak
2. je sama alebo má na svoju činnosť zabezpečenú fyzickú osobu odborne spôsobilú v oblasti kynológie,
3. má materiálne a technické prostriedky, priestor a pomôcky potrebné na výkon kynologického školenia.
4. Poverená osoba

vykonáva kynologické školenie zamerané na ovládanie nebezpečného psa a vydáva doklad o jeho absolvovaní,

1. odborne posudzuje a na základe stanoviska obce a regionálnej veterinárnej a potravinovej správy schvaľuje chovný priestor alebo zariadenie na chov nebezpečného psa a priestor strážený takýmto psom, ktorý spĺňa požiadavky podľa osobitného predpisu5a) a požiadavky na držanie psa v tomto priestore alebo zariadení,
2. spolupracuje s obcou pri schvaľovaní chovného priestoru alebo zariadenia na chov nebezpečného psa a priestoru stráženého takýmto psom a pri výkone kontroly podľa § 3 ods. 7 až 10,
3. zapisuje do databázy absolventov kynologického školenia zameraného na ovládanie nebezpečného psa a schválené chovné priestory alebo zariadenia na chov nebezpečného psa a priestory strážené takýmto psom (ďalej len „databáza“) údaje podľa odseku 3.
4. Databáza obsahuje tieto údaje:
5. meno, priezvisko, dátum narodenia a trvalý pobyt absolventa kynologického školenia zameraného na ovládanie nebezpečného psa, dátum vydania a číslo dokladu o absolvovaní kynologického školenia,
6. adresu chovného priestoru alebo zariadenia na chov nebezpečného psa a priestoru stráženého takýmto psom a meno, priezvisko, dátum narodenia a trvalý pobyt osoby, pre ktorú bol priestor schválený podľa odseku 2 písm. b).
7. Štátna veterinárna a potravinová správa Slovenskej republiky na svojom webovom sídle vedie verejne prístupnú databázu podľa odseku 3.
8. Regionálna veterinárna a potravinová správa vydáva na požiadanie poverenej osoby stanovisko, či chovný priestor alebo zariadenie na chov nebezpečného psa a priestor strážený takýmto psom, spĺňa požiadavky podľa osobitného predpisu;5a) stanovisko je pre poverenú osobu záväzné.
9. Ministerstvo odníme poverenej osobe poverenie, ak poverená osoba prestane spĺňať podmienky na poverenie a nevykonáva činnosť, na ktorú bola poverená.“.
10. Poznámka pod čiarou k odkazu 5a znie:

„5a) Vyhláška Ministerstva pôdohospodárstva Slovenskej republiky č. 123/2008 Z. z. o podrobnostiach o ochrane spoločenských zvierat a o požiadavkách na karanténne stanice a útulky pre zvieratá.“.

V 3 ods. 3 sa za písmeno c) vkladá nové písmeno d), ktoré znie:

„d) údaj o odbornej spôsobilosti na ovládanie psa podľa § 2a ods. 2 a údaj o schválení chovného priestoru alebo zariadenia na chov podľa § 2a ods. 4,“.

Doterajšie písmená d) až g) sa označujú ako písmená e) až h).

V § 3 ods. 3 písm. f) sa za slovo „človeka“ vkladajú slová „alebo zviera “.

V 3 ods. 3 sa za písmeno f) vkladá nové písmeno g), ktoré znie:

„g) dátum a miesto narodenia psa, ak sú známe“.

Doterajšie písmená g) a h) sa označujú ako písmená h) a i).

V § 3 ods. 4 sa slovo „Každú“ nahrádza slovami „Vznik alebo“ a za slovo „od“ sa vkladajú slová „vzniku alebo“.

V § 3 ods. 5 sa na konci pripája táto veta: „Známka nebezpečného psa sa musí farebne alebo tvarovo odlišovať od známky ostatných psov.“.

§ 3 sa dopĺňa odsekmi 7 až 10, ktoré znejú:

1. (7) Obec v spolupráci s poverenou osobou preverí, či nebezpečný pes, ktorý sa zdržiava v obci, je prihlásený v evidencii. Obec vykoná kontrolu aj na základe podnetu.
2. (8) Zamestnanec obce poverený výkonom kontroly podľa odseku 7 (ďalej len „kontrolór“) sa pri výkone kontroly preukazuje písomným poverením vydaným obcou. Kontrolór vyhotoví o vykonanej kontrole záznam.
3. (9) Kontrolór je pri výkone kontroly oprávnený požadovať od držiteľa psa informácie a súčinnosť a vstupovať do chovného priestoru alebo zariadenia na chov psa alebo priestoru stráženého psom, ktorý súvisí s predmetom kontroly.
4. (10) Držiteľ psa je pri výkone kontroly povinný poskytnúť kontrolórovi na jeho požiadanie informácie a súčinnosť a je povinný strpieť vstup kontrolóra do chovného zariadenia, chovného priestoru a priestoru stráženého psom, ktorý súvisí s predmetom kontroly.“.

§ 4 a 5 vrátane nadpisov znejú:

„**§ 4**

**Vodenie psa**

(1) Vodiť psa okrem psa so špeciálnym výcvikom4a) mimo chovného priestoru alebo zariadenia na chov môže len osoba, ktorá je fyzicky a psychicky spôsobilá a schopná ho ovládať v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo zvieratá, a zabraňovať vzniku škôd na majetku, prírode a životnom prostredí, ktoré by pes mohol spôsobiť. Pes musí byť pri vodení mimo chovného priestoru alebo zariadenia na chov vedený na vôdzke, ak tento zákon neustanovuje inak, a musí mať obojok, na ktorom je uvedené meno, priezvisko a adresa trvalého pobytu držiteľa psa alebo adresa chovného priestoru alebo zariadenia na chov.

(2) Nebezpečný pes musí byť pri vodení mimo chovného priestoru alebo zariadenia na chov vedený na vôdzke a musí mať nasadený náhubok okrem miest vymedzených na voľný pohyb psa. Vodiť nebezpečného psa mimo chovného priestoru alebo zariadenia na chov môže len osoba, ktorá je plne spôsobilá na právne úkony. Ten, kto vodí nebezpečného psa mimo chovného priestoru alebo zariadenia na chov, je povinný mať pri sebe doklad o odbornej spôsobilosti.

(3) Za psa vždy zodpovedá držiteľ psa alebo osoba, ktorá psa vedie, ak takúto osobu nie je možné zistiť zodpovedá majiteľ psa.

(4) Držiteľ psa alebo ten, kto psa vedie, je povinný bezodkladne oznámiť svoje meno, priezvisko a adresu trvalého pobytu osobe alebo zákonnému zástupcovi osoby, ktorú pes pohrýzol alebo ktorej zviera pes pohrýzol a preukázať sa dokladom totožnosti; ten, kto psa vedie, je povinný oznámiť osobe alebo zákonnému zástupcovi osoby, ktorú pes pohrýzol alebo ktorej zviera pes pohrýzol, aj meno, priezvisko a adresu trvalého pobytu držiteľa psa. Držiteľ psa je povinný skutočnosť, že pes pohrýzol človeka alebo zviera bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi,5) do dvoch dní písomne, elektronicky alebo ústne do zápisnice na obecnom úrade oznámiť obci, v ktorej k pohryznutiu došlo; obec, v ktorej k pohryznutiu došlo, zabezpečí informovanie obce, v ktorej je pes evidovaný, ak ide o rozdielne obce.

(5) Voľný pohyb psa staršieho ako 6 mesiacov je na miestach prístupných verejnosti zakázaný okrem miest podľa § 5 ods. 1 písm. a).

(6) Vstup so psom okrem psa so špeciálnym výcvikom4a) je zakázaný na športoviská, detské ihriská a do areálov škôl a školských zariadení; vstup môže povoliť obec.

(7) Podrobnosti o vodení psa ustanoví obec všeobecne záväzným nariadením.

**§ 5**

**Vydávanie všeobecne záväzných nariadení obcami**

1. Obec všeobecne záväzným nariadením určí miesta, kde je
2. voľný pohyb psa povolený,
3. vstup so psom zakázaný.
4. Obec viditeľne označí miesta podľa odseku 1.
5. Obec všeobecne záväzným nariadením môže upraviť podrobnosti o postupe pri výkone kontroly podľa § 3 ods. 7 až 10.“.

V § 6 ods. 1 sa slová „psa vedie“ nahrádzajú slovami „vedie psa okrem psa so špeciálnym výcvikom4a)“.

V § 6 sa vypúšťa odsek 2. Doterajší odsek 3 sa označuje ako odsek 2.

V § 7 ods. 1 písmeno d) znie:

„d) neohlási písomne, elektronicky alebo ústne do zápisnice na obecnom úrade do dvoch dní obci, v ktorej k pohryznutiu došlo, že pes pohrýzol človeka alebo zviera bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi,5)“.

§ 7 ods. 1 sa dopĺňa písmenami g) až l), ktoré znejú:

1. „g) nepreukáže odbornú spôsobilosť na ovládanie psa podľa § 2a ods. 2 a 5 a § 8a ods. 1,
2. h) neoznačí priestor strážený psom upozornením podľa § 2a ods. 7,
3. i) chová nebezpečného psa v chovnom priestore alebo zariadení na chov alebo ho drží v priestore stráženom takýmto psom, ktorý nie je schválený podľa § 2a ods. 4 a 6 a § 8a ods. 2,
4. j) odmietne poskytnúť súčinnosť pri výkone kontroly podľa § 3 ods. 7 až 10,
5. k) nenahlási do 30. septembra 2014 do evidencie údaje podľa § 3 ods. 3 písm. c) a g),

l) nenahlási dátum a miesto narodenia psa, ak je známe, do 30 dní odo dňa jeho narodenia“.

V § 7 ods. 2 písmeno a) znie:

„a) neoznámi svoje meno, priezvisko a adresu trvalého pobytu a meno, priezvisko a adresu trvalého pobytu držiteľa psa osobe alebo zákonnému zástupcovi osoby, ktorú pes pohrýzol alebo ktorej zviera pes pohrýzol, alebo sa jej nepreukáže dokladom totožnosti“.

V 7 ods. 2 písmeno c) znie:

„c) neohlási písomne, elektronicky alebo ústne do zápisnice na obecnom úrade do dvoch dní obci, v ktorej k pohryznutiu došlo, že pes pohrýzol človeka alebo zviera bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi,5)“.

V § 7 ods. 2 písmeno f) znie:

„f) neodstráni bezprostredne výkaly, ktorými pes okrem psa so špeciálnym výcvikom4a) znečistil miesto prístupné verejnosti“.

§ 7 ods. 2 sa dopĺňa písmenami g) až i), ktoré znejú:

„g) nepreukáže odbornú spôsobilosť na ovládanie psa podľa § 2a ods. 2,

h) nespĺňa podmienky vodenia psa podľa § 4 ods. 1,

i) nespĺňa podmienky vodenia nebezpečného psa podľa § 4 ods. 2.“.

V § 7 sa za odsek 2 vkladá nový odsek 3, ktorý znie:

„(3) Priestupku sa dopustí ten kto vykonáva úlohy poverenej osoby ako nepodnikateľskú činnosť, ak

1. nevykonáva kynologické školenia podľa § 2b ods. 2 písm. a),
2. odborne neposudzuje chovný priestor alebo zariadenie na chov nebezpečného psa a priestor strážený takýmto psom podľa § 2b ods. 2 písm. b),
3. nespolupracuje s obcou podľa § 2b ods. 2 písm. c),
4. nezapisuje do databázy údaje podľa § 2b ods. 3.“.
5. Doterajšie odseky 3 až 6 sa označujú ako odseky 4 až 7.

V § 7 ods. 4 znie:

„(4) Za priestupok podľa odseku 1 písm. a) až f), h) a l) a odseku 2 písm. a) až c) možno uložiť pokutu do 1400 eur a za priestupok podľa odseku 2 písm. d) až f) možno uložiť pokutu do 700 eur. Za priestupok podľa odseku 1 písm. g), i) až k) a odseku 2 písm. g) až i) možno uložiť pokutu do 2000 eur. Za priestupok podľa odseku 3 možno uložiť pokutu od 500 eur do 5 000 eur.“.

V § 7 sa za odsek 4 vkladajú nové odseky 5 a 6, ktoré znejú:

„(5) Za priestupok podľa tohto zákona možno uložiť aj prepadnutie psa alebo zhabanie psa za podmienok podľa osobitného predpisu.6)

(6) Pri útoku psa správny orgán môže rozhodnúť o kastrácii psa alebo o utratení psa. Rozhodnutie o utratení psa je súčasťou výroku o prepadnutí psa alebo o jeho zhabaní. Náklady kastrácie psa a utratenia psa uhrádza držiteľ psa; ak sa nepodarí zistiť držiteľa, náklady uhrádza obec.“.

Doterajšie odseky 5 až 7 sa označujú ako odseky 7 až 9.

V § 7 ods. 7 sa za slovo „konaní“ vkladá slovo „kontrolór,“.

Za § 7 sa vkladajú § 7a a 7b, ktoré vrátane nadpisov znejú:

„**§ 7a**

**Správne delikty**

1. Ministerstvo uloží poverenej osobe pokutu od 500 eur do 5 000 eur, ak
2. nevykonáva kynologické školenia podľa § 2b ods. 2 písm. a),
3. odborne neposudzuje chovný priestor alebo zariadenie na chov nebezpečného psa a priestor strážený takýmto psom podľa § 2b ods. 2 písm. b),
4. nespolupracuje s obcou podľa § 2b ods. 2 písm. c),
5. nezapisuje do databázy údaje podľa § 2b ods. 3.
6. Ministerstvo prihliada pri ukladaní pokuty na závažnosť, spôsob, čas trvania a následky porušenia povinnosti poverenej osoby.
7. Pokutu možno uložiť do šiestich mesiacov odo dňa, keď sa ministerstvo o porušení povinnosti dozvedelo, najneskôr však do troch rokov odo dňa, keď k porušeniu povinnosti došlo.
8. Pokuta je splatná do 30 dní odo dňa nadobudnutia právoplatnosti rozhodnutia o uložení pokuty.
9. Výnos pokút je príjmom štátneho rozpočtu.

**§ 7b**

**Splnomocňovacie ustanovenie**

Ministerstvo všeobecne záväzným právnym predpisom upraví

1. vzor žiadosti o poverenie podľa § 2b ods. 1,
2. podrobnosti o spôsobe získavania odbornej spôsobilosti na ovládanie psa podľa § 2a ods. 2,
3. podrobnosti o požiadavkách na držanie psa v chovnom priestore alebo zariadení na chov nebezpečného psa a v priestore stráženom týmto psom podľa § 2b ods. 2 písm. b).“

Za § 8 sa vkladá § 8a, ktorý vrátane nadpisu znie:

„**§ 8a**

**Prechodné ustanovenia k úpravám účinným od 1. júla 2014**

1. Držiteľ nebezpečného psa podľa doterajšieho predpisu je povinný do 30. marca 2015 získať odbornú spôsobilosť na ovládanie psa podľa § 2a ods. 2.
2. Držiteľ nebezpečného psa podľa doterajšieho predpisu je povinný do 30. marca 2015 mať chovný priestor alebo zariadenie na chov tohto psa a priestor strážený týmto psom schválený podľa § 2a ods. 4.
3. Držiteľ psa je do 30. septembra 2014 povinný do evidencie nahlásiť údaje podľa § 3 ods. 3 písm. d), g) a h).“.

Slová „verejné priestranstvo“ vo všetkých tvaroch sa v celom texte zákona nahrádzajú slovami „miesto prístupné verejnosti“ v príslušnom tvare.

# Čl. II

1. Tento zákon nadobúda účinnosť 1. júla 2014.